Hrvatski sabor
20160309

Hvala lijepa. Gospodine guverneru s obzirom da je proteklih tjedana bilo ovdje rasprava o izvješćima Državne revizije koja je također Ustavom zajamčeno neovisna institucija a nije bila hereza raspravljati pa čak se ni kritički osvrtati na njihov rad kada se spomene bilo što o HNB-u onda to je već pozivanje, ima elemenata državnog puča, čak se prijeti državnim udarom i možda oni koji progovore negativno trebaju očekivati uhićenje. Pa evo samo čekam kad će mi se skinuti imunitet i zbog toga remen da počnem skidati. Kazali ste da se smanjivali stopu obvezne pričuve. Da, smanjili ste je i u jednom danu 17 milijarda kuna zadužili državu uz 6,5% kamatu iz sredstava koji su zbog, otpušteni zbog smanjenja te stope obvezne pričuve. Gledajući raspoloživi dohodak i slušajući vas što ste ovdje govorili 40 minuta, uzimajući u obzir raspoloživi dohodak svakog pojedinca, raznu plaće, razinu obveza, zaposlenost, isplatu plaća, nenaplativih kredita ispada da je Hrvatska, već Hrvati žive u raju samo što to ne znaju. Ali narod ne misli baš tako. Samo korisnici krediti u švicarskim francima ne misle tako.